Innhald

# Automatisk sladding

Bruk automatisk sladding for å definera ord og mønster som automatisk vert merkte for sladding.

Automatisk sladding gjer det enklare å sladda LibreOffice-dokument som har fleire delar av teksten som må gøymast på grunn av sensitivitet eller personvernproblem.

For å bruka denne funksjonen …

Vel Verktøy → Autosladding

Denne funksjonen er nyttig i dokument som har feire førekomstar av namn og annan personleg informasjon som for eksempel kredittkort, telefonnummer osv. Å sladda desse manuelt kan vera mykje arbeid, men med automatisk sladding kan dette gjerast på ein mykje meir effektiv måtte.

## Laga mål

Mål er reglar og mønster som vert brukt av autosladding for å finna delar av dokumentet som skal merkjast automatisk for sladding.

For å laga eit nytt mål, trykk på knappen Legg til mål.

Dialogvindauget Sladdingsmål kjem opp. Der kan du setja eit namn på det nye målet og velja Type og innhald . Du kan velja mellom tre måltypar i nedtrekkslista Type:

- Tekst: Automatisk sladding vil sjå etter alle førekomstar av den gjevne teksten og merkja dei for sladding.

- Regulært uttrykk: Definer eit regulært uttrykk som skal brukast for å søkja i dokumentet. Alle treff vert merkte for sladding.

- Førehandsdefinert: Vel førehandsdefinerte regulære uttrykk for å sladda innhald automatisk, for eksempel kredittkortnumer, e-postadresser og så vidare.

Legg til alle måla du vil bruka i dokumentet og trykk OK. Dette opnar dokumentet som ei teikning i LibreOffice Draw med alle mål automatisk sladda med verktøyet Rektangelsladding.

Hald fram med å gøyma andre delar av det genererte dokumentet og skriv det så ut eller eksporter det til PDF.

Sjå hjelpesida Liste over regulære uttrykk for å læra meir om korleis du brukar regulære uttrykk i LibreOffice.

## Eksportera og importera mål

Trykk på knappen Lagra mål for å lagra alle dei definerte måla i dokumentet som ei JSON-fil (JavaScript Object Notation).

Trykk på knappen Last inn mål for å importera og bruka måla som er definerte i ei JSON-fil i eit anna LibreOffice-dokument.

Måla for automatisk sladding av dokumentet vert lagra ved sida av dokumentet. Difor er dei tilgjengelege i dokumentet etter at du har lagra og lukka det.

Liknande emne

Sladding

Eksportert som PDF